VARAAIT
Tere tulemast "Varaaita"!
Sel korral räägime Ilmutuse raamatust sarjas "Lõppmäng".
Sel korral on meil mitte just soositud teema - Jumala viha.
Kuidas sina suhtud sõnadepaari Jumala viha?
Meil on vahel raske mõista ja aktsepteerida Jumala viha.
Jumala armastust me oskame kujutleda natuke kergemini.
Millest see tuleb?
Üks põhjus on meie oma kogemus.
Meil on võimatu kujutleda viha ilma solvatud enesetunde ja
kättemaksuihata.
Jumala viha ei ole solvatud enesetunde viha vaid õige Jumala
vastus hüljatud armu pakkumisele.
Jumal on sirutanud käsi langenud inimkonna poole läbi kogu ajaloo.
Ta on sõna-sõnalt teinud köik, et päästa pattu langenud inimkond.
Jeesus sai inimeseks ja suri meie eest.
Keegi ei saa Jumalat kord süüdistada julmuses, sest Ta tegi kõik,
et päästa inimkonda.
Kiri roomlastele 1:18 ütleb, et... "Jumala viha saab ilmsiks taevast
kõige inimeste jumalatuse ja ülekohtu vastu, nende vastu,
kes tõde ülekohtuga kinni peavad..."
VARAAIT
Johannes kirjutab Ilmutuse raamatu 15. ptk salmis 1:
"Ja ma nägin teist imetähte taevas, suurt ja imelist: seitse inglit,
kellede käes oli seitse viimist nuhtlust; sest nendega
sai Jumala kange viha täieliseks."
Jutt käib tunnustähtedest, ilmutuse märkidest, millel on tähendus.
Võibolla midagi konkreetset, aga ei pruugi.
Vähemalt kujutleb see seda, mis taevas juhtus.
Nende inglite tegevus oli näha ja tunda maa peal.
Johannes jätkab:
"Ja ma nägin otsegu klaasmerd segatud tulega ja neid, kes olid võitnud
metsalise ja ta kuju ja ta nime arvu, seisvat klaasmere ääres,
Jumala kandled käes. Ja nad laulsid Jumala sulase Moosese laulu ja
Talle laulu, ütledes: "Suured ja imelised on sinu teod, Issand Jumal,
Kõigeväeline! Õiged ja tõelised on sinu teed, sa rahvaste Kuningas!
Kes ei peaks kartma sind, Issand, ja andma austust sinu nimele?
Sest sina üksi oled püha; sest kõik paganad tulevad ja kummardavad sind,
sellepärast, et su õiged kohtuotsused on saanud avalikuks!""
Siin on pilt kohale jõudnud Jumala omadest.
Neist, kes tulevad sellest suurest ahistusest maa pealt.
Johannes rõhutab selles nägemuses klaasmerd.
Vanas Testamendis oli kogudusetelgis pesemisnõu.
Saalomoni ja Heroodese templites olid vasknõud, mis vastasid
kogudusetelgi pesemisnõule.
Preestrid puhastasid end neis iga päev oma pattudest enne teenistust.
Taevas pole enam puhastavat vett vaja kuna taevas pole enam sisemist
ebapuhtust.
Siin ajas me vajame puhastust, me vajame pidevat pesemist valedest
sõnadest, suhtumistest ja tegudest.
Taevas pole enam pattu, seetõttu pole vaja ka pesemist.
Seega räägib klaasmeri täitunud päästest, see on kõva pind,
selles pole enam vaja pesta.
See on tulega segatud.
See viitab ilmselt suurest ahistusest tuleva koguduse kannatustele.
Suure ahistuse kaudu te pääsete Jumalariiki, ütleb Issand.
Nad laulsid Moosese ja Talle laulu.
Pärale jõudnud inimesed, keda Johannes nägi enne vihakausside
väljavalamist, nende usk põhines Jumala käsul ja Jumala armul ehk
evangeeliumil, Jumala tõel ja Jumala armul.
Nad ülistasid Jumalat, kes täitis seadust ja andis iseend ohvritallena
nende eest.
Nende ülistuse keskmes oli püha ja õige Jumal.
Salmis 5 Johannes kirjutab:
"Ja pärast seda ma nägin: tunnistustelgi tempel taevas avati."
Jumala elukohta kirjeldatakses siin läbi ilmutuse.
Maapealne kogudusetelk, mis oli kõrbes ja tempel Jeruusalemmas olid
selle taevase elupaiga pildid - võrdpildid, eeskujud, mudelid.
Samamoodi kui taevane ihu meenutab maapealset, kuid on täiesti erinev.
Samuti võib taevases templis näha jooni maapealsest, kuid see on
palju-palju enam kui maapealne.
Heebrealaste kirja 9.peatükis kirjutatakse, et "on paratamatu, et
taevaste asjade kujud tuleb sel kombel puhastada, taevasi asju endid
aga puhastatakse neist paremate ohvritega. Sest Kristus ei läinud
kätega tehtud pühamusse kui tõelise püha paiga kujusse, vaid taevasse
enesesse, et nüüd ilmuda Jumala palge ette meie eest, aga
mitte ennast mitu korda ohverdama, nõnda nagu ülempreester iga aasta
läks pühasse paika võõra verega"
Jeesus üheainsa ohvriga on ilmunud, üks kord maailma ajaloo jooksul on
ilmunud, et pesta ära patud ohverdades iseennast.
Taevane tempel meenutab eeskujusid kuid on palju enamat.
Tunnistusmaja avati taevas.
Kogu aeg tullakse lähemale ja lähemale sellele hetkele kui
vihakausid valatakse välja maa peale.
Salmid 6 - 8:
"Ja need seitse inglit, kellede käes oli seitse nuhtlust, väljusid templist,
riietatud puhta ja hiilgava lõuendiga ja rinde ümbert vöötatud kuldvööga.
Ja üks neist neljast olendist andis seitsmele inglile seitse kuldkaussi
täis kanget Jumala viha, kes elab ajastute ajastuteni.
Ja tempel sai täis suitsu Jumala aust ja tema väest, ja ükski ei võinud
sinna templisse sisse minna enne kui oli täide saadetud seitsme ingli
seitse nuhtlust."
Inglite riietus meenutab Ilmutuse raamatu 1.ptk Jeesuse riietust.
See kujutab Jumala kohtu puhtust, pühadust, õiglust.
Üks neljast Jumala trooni juures olevatest keerubitest andis
kausid inglitele ja kõik sündis Jumala käsu kohaselt.
Kausid olid täis igavese Jumala viha.
Me oleme harjunud Jumala kannatlik- kusega ja meid võib solvata see,
et kord Jumala kannatlikkus lõpeb ja Jumala viha valatakse maa peale.
Jumala õiglus eeldab seda.
Nüüd on Ta meile kogu aeg armuline, aga ka Jumala kannatusel on piir.
Ta ei vaata lõputult seda ohjeldamatust, mis maa peal on.
Ta ei vaata lõputult, kuidas tõde peetakse ülekohtu võimuses.
See lõpeb kord ja siin seda kirjeldatakse.
Jumala templist tõusev suits kirjeldab Jumala pühadust
ja tema kohtu rangust ja väge.
Jumala viha valatakse välja.
Alates 16. peatükist kirjeldatakse kausside välja valamist.
Kui võrrelda kausside järjestust, ei saa jätta tähele panemata
nende sarnasust pasunatega.
Neis on paljus sama järjekord, kuid tagajärjed on kohutavamad.
Kui Jumal valab oma viha maa peale on see selline, mida ükski inimene
ka oma õudseimas painajas pole kujutlenud.
Paljud küsivad siis, kas Jumal võib olla selline?
Ja kogu maailma ajalugu kisendab.
Jumal peab tooma oma õigluse maa peale.
Johannes kirjutab:
"Ja ma kuulsin suurt häält templis ütlevat seitsmele inglile:
"Minge ja valage Jumala kange viha kausid välja maa peale!"
Ja esimene läks ja valas oma kausi välja maa peale. Ja kurje ja ilgeid
mädapaiseid tekkis inimeste külge, kelledel oli metsalise märk
ja kes kummardasid tema kuju."
Kurje mädapaiseid tekkis inimestele, kes olid võtnud metsalise märgi.
Kas tagajärg tuleb füüsiliselt otseselt metsalise märgist -
võimalik, et naha alla asetatud mikrokiibist või millestki vastavast
või saavad kõik sel ajal elavad mittejuudid sellised paised?
Üks võimalus on näha esimese pasuna ilminguid - rahet ja tuld,
võimaliku tuumaplahvatuse põhjustatud tagajärgedena.
Peatükis 8 salm 7 kirjutab:
"Ja esimene puhus pasunat. Siis tuli rahet ja tuld verega segamini
ja paisati maa peale. Ja kolmas osa maad põles ära ja kolmas osa
puid põles ära ja kõik haljas rohi põles ära."
Ühe tõlgenduse kohaselt tekitab tuumasaaste nahal sellise reaktsiooni,
mis seda meenutab.
Eriti käele või otsaesisele võetud metsalise märgi suhtes.
Aga see on ainult oletus.
Teine kauss, salm 3, 16. peatükk:
"Ja teine ingel valas oma kausi välja merre, ja see sai otsegu surnu vereks,
ja suri iga elav hing, kõik, kes meres olid."
Samuti nagu teise pasuna puhumine mõjutas merd, mõjutas ka teine
vihakauss merd.
Meri muutus nagu surnu vereks.
8. peatüki salmid 8 ja 9 ütlevad, et "teine ingel puhus pasunat.
Siis heideti merre otsegu suur mägi, mis tules põles, ja kolmas osa merd
sai vereks. Ja kolmas osa mere loomi, kelledel hing sees, suri ära
ja kolmas osa laevu läks hukka."
Mõjud olid samasugused, aga hävitavamad.
Iga elav hing meres suri.
Kolmas kauss, salmid 4-7:
"Ja kolmas ingel valas oma kausi välja jõgedesse ja veeallikaisse,
ja need said vereks. Ja ma kuulsin vete inglit ütlevat: "Õige oled sina,
kes oled ja kes olid, ja sina, Püha, et sa nõnda oled kohut mõistnud!
Sest nemad on pühade ja prohvetite verd valanud, ja verd oled ka sina
neile juua annud; nad on seda väärt!" Ja ma kuulsin altarit ütlevat:
"Tõesti, Issand Jumal, sa Kõigeväeline, tõelised ja õiged on
sinu kohtuotsused!"
See nuhtlus puudutas nagu kolmas pasungi jõgesid ja veeallikaid.
Need muutusid vereks.
Kolmanda pasuna juures öeldakse, et kui kolmas ingel puhus pasunat,
kukkus taevast maha suur täht, mis põles otsegu tõrvalont ja
langes kolmanda osa jõgede peale ja veeallikate peale.
Ja tähe nimi oli Koirohi. Ja kolmas osa vetest muutus koirohuks,
ja palju inimesi suri vete kätte, sest nad olid mõruks läinud.
Ühenduskoht Kristuse vere pärast tapetutega on selge.
Nagu antikristus on valanud pühade verd, samuti valatakse
vihakaussidega nende verd, kes on valanud pühade verd.
Taevas öeldi jälle nuhtlustele "Aamen!".
See oli õige ja õiglane, see ei läinud üle võlli.
Ei! Mingil hetkel peab tulema õiglus.
Kui Jumala vihakausid välja vala- takse, on see inimese arvates liig,
aga kord pärale jõudes hüüavad nii inglid kui pärale jõudnud inimesed,
et see oli õige, see oli õiglane, Jumal on armulik ja Jumal on püha.
VARAAIT
Johannes kirjutab 16.peatükis edasi:
"Ja neljas ingel valas välja oma kausi päikese peale. Ja temale anti
inimesi tulega kõrvetada. Ja suur kuumus kõrvetas inimesi ja nemad
pilkasid Jumala nime, kelle meele- valla all on need nuhtlused,
ega parandanud meelt, et nad temale oleksid austust annud."
Neljas pasun kirjeldas päikese ja teiste taevakehade välis muutumist
ja mõju maa peal.
Ilmutuse raamatu 8.ptk salmis 12 öeldakse, et neljas ingel puhus
pasunat. Siis löödi kolmas osa päikest ja kolmas osa kuud ja
kolmas osa tähti, nii et kolmas osa neist pimeneks ja kolmas osa
päeva ei paistaks, ja ööd niisamuti.
Neljas vihakauss kirjeldab ka päikese ilminguid.
Nüüd on tulemuseks kuumus, mitte pimedus.
Need ei välista teineteist.
Päikese pimenemine ei vähenda ilmtingimata temperatuuri,
tagajärjed võivad olla vastupidised.
VARAAIT
Ilmutuse raamatu 16.peatüki salmides 10 ja 11 kirjutab Johannes:
"Ja viies ingel valas välja oma kausi metsalise aujärje peale. Ja tema
kuningriik pimenes; ja nad närisid oma keelt valu pärast ja pilkasid
taeva Jumalat oma valude ja paisete pärast ega pöördunud oma tegudest."
Metsalise riik pimenes.
Ilmutuse raamatu 9. peatükis räägitakse palju samasugusest
nähtusest pasunate juures.
Räägitakse ka Egiptuse nuhtlustega sarnastest nuhtlustest.
Kui viies ingel pasunat puhus, nägi Johannes nagu oleks täht taevast
maa peale kukkunud, ja temale anti sügavuse kaevu võti. Ja ta avas
sügavuse kaevu; ja kaevust tõusis suits otsegui suure ahju suits.
Ja päike ja õhk läksid pimedaks kaevu suitsust.
Sama pimedus - väga konkreetne - on see võrdluspilt või mõlemat?
Usun, et mõlemat.
Kuues kauss valatakse välja ja Johannes kirjutab:
"Ja kuues ingel valas välja oma kausi suure Eufrati jõe peale,
ja selle vesi kuivas ära, et tee oleks valmis kuningaile, kes tulevad
päevatõusu poolt. Ja ma nägin lohe suust ja metsalise suust ja
valeprohveti suust väljuvat kolm rüvedat vaimu otsegu konnad.
Need on nimelt kuradite tunnustähti tegevad vaimud, kes lähevad välja
kõige ilmamaa kuningate juure neid koguma sõtta kõigeväelise Jumala
suureks päevaks. - Vaata, ma tulen kui varas! Õnnis see, kes valvab
ja hoiab oma riideid, et ta ei käiks alasti ja et ei nähtaks tema häbi. -
Ja need kogusid nad kokku ühte paika, mida heebrea keeles kutsutakse
Harmagedooniks."
Eufrati jõgi kuivab ära.
Lohe ehk saatan, metsaline ehk antikristus ja valeprohvet ehk
religioosne juht mõjutavad vaimu- maailma kaudu maailma juhte ja
saavad need astuma sõtta Iisraeli ja Jumala vastu.
Protsessiga on seotud ka üleloomu- likke imesid.
Lõpuajal kogutakse kõik rahvad võit- lusse Iisraeli ja Iisraeli Jumala vastu.
Pasunate juures räägitakse samast asjast.
Pasunad ja vihakausid on üksteisega seotud nii, et pasunad
kirjeldavad suurt plaani, vihakausid kirjeldavad täpsemalt ja metsikumalt
neid ilminguid.
9. peatükis alates salmist 15 kirjutab Johannes:
"Siis päästeti lahti neli inglit, kes on valmis tunniks ja päevaks
ja kuuks ja aastaks, et tappa kolmas osa inimesi. Ja ratsaväelaste arv
on kakskümmend tuhat korda kümme tuhat; ma kuulsin nende arvu.
Ja nõnda ma nägin nägemuses hobuseid ja nende seljas istujaid, ja neil
olid tulekarva ja purpursinised ja väävlikarva soomusrüüd; ja hobuste
pead olid nagu lõukoerte pead, ja nende suust käis välja tuld ja
suitsu ja väävlit."
Väga konkreetne kirjeldus nn Harmagedooni sõjast, mil Jumal
lubab kõikidel rahvastel tõusta Iisraeli rahva vastu, selle ümber
piirata ja võidelda selle vastu Harmagedooni tasandikul.
Tasandikul, mille kohta Napoleon omal ajal ütles, et see on ideaalne
koht, et kõik rahvad võiksid siin sõdida.
Tegelikkuses on selles kohas peetud palju sõdasid, aga kõikide
sõdade ema on alles tulemas.
Kui kõik rahvad tuuakse nagu lõa otsas Iisraeli juurde ja need
piiravad Iisraeli ümber.
Selles seisus siis Iisrael hüüab oma Jumalat.
Kõige selle keskel on manitsus valvamiseks.
Valvake, see päev tuleb ootamatult, kuid mitte nii ootamatult, et me
ei oskaks valvata.
Me peame olema valmis selleks, kui Kristus tuleb tagasi.
Siin ollakse olukorras, kus Jeesus on tulnud ja võtnud koguduse üles
ja pole selge, kas kogudus on Harmagedooni võitluse ajal kohal.
Seitsmes ingel valab välja oma kausi.
Peatükis 16, alates 17.salmist kirjutatakse:
"Ja seitsmes ingel valas oma kausi välja õhku, ja suur hääl kostis
taeva templist aujärjelt ning ütles: "See on sündinud!" Ja sündis hääli
ja müristamisi ja välke ja tekkis suur maavärisemine, mäherdust ei ole
olnud sest ajast, kui inimesi on olnud maa peal; säärane suur
maavärisemine see oli. Ja suur linn jagunes kolmeks osaks,
ja paganarahvaste linnad langesid. Ja suurt Baabüloni tuletati meele
Jumala ees, et Jumal annaks temale oma raevu viina karika. Ja kõik
saared põgenesid ja mägesid ei leidunud enam. Ja suuri raheteri,
talendiraskusi, tuli taevast maha inimeste peale. Ja inimesed pilkasid
Jumalat rahe nuhtluse pärast, sest selle nuhtlus oli väga vali."
Viimane kauss nagu zuumib viimaseid sündmusi uues valguses.
Siin vaadatakse läbi põhipunktid, Jeesuse tulekuga seotud tohutud
vapustused, Jeruusalemm jagatakse kolmeks osaks, maavärisemisi,
Baabüloni langemine, suured geoloogi- lised muutused nagu Egiptuses,
kui nuhtlused tabasid inimesi.
Nad ei paranda meelt vaid kibestuvad Jumala vastu.
Seda poliitilist puslet pannakse kogu aeg vähehaaval kokku,
kriis kriisi järel.
Ehkki maailma poliitikas on palju kriisikoldeid, püsib Iisrael ja
seda ümbritsevad rahvad pidevalt meedia tähelepanu all.
Kõik taandub lõpuks Harmagedooni tasandikule, mille kohta Napoleon
ütles, et ideaalne koht sõdimiseks.
Selle maailma kuningatel ja selle maailma sõduritel ja sõjavägedel,
relvastusel pole viimane sõna öelda.
Jeesusel on viimane sõna, Kristusel on kõik vägi, Tema on võitja
ja igaüks, kes Temale toetub on võitja poolel.
Sellepärast me ei pea kartma, me ei pea õudust tundma isegi
vihakausside juures.
Meil on see lootus, võimalus, et kogudus on selleks ajaks võetud üles
Issandale vastu.
Meil on endiselt see mure, et meie omaksed, meie armsad, meie sugulased
ja töökaaslased ei kohtaks neid päevi, et nad ei kohtaks
Jumala igavest viha.
Sellepärast meil on evangeelium, meil on Jeesuse sõnum, et kui sa
toetud Jeesusele, saad sa oma patud andeks, saad puhta südametunnistuse
ja pääsed Tema juurde taevasse.
Kui sa pole seda kunagi oma ellu palunud, tee seda täna õhtul,
praegusel hetkel.
Palu Jeesust oma ellu ja Ta tuleb! Palvetame koos!
Armas Jeesus, me näeme neid kohutavaid sündmusi, mis maa peale
kanduvad, me jookseme peitu Sinu juurde. Sinu juurde, kellel on kogu
võim maapeal. Sa oled kandnud karistust meie eest, Sa oled surnud
meie eest, Sa oled lepitanud meie patud. Jeesus tule minu ellu, tule
minu ellu nii, et ma võin olla koos Sinuga, Sind vastu võtmas kui Sa
teist korda tuled ja mind tõmmatakse Sulle vastu. Tänu Issand, et Sa
kuuled ja tänu, et igaühele, kes Sind vastu võtab, annad sa õiguse
ja väe saada Jumala lapseks, Jeesuse nimel, aamen!
Aitäh, et olid vaatamas!
Kui sa tahad, et jätkame ka edaspidi nende saadete tootmist nagu plaanis,
võid sa toetada seda saadet,
tehes sulle sobivas suuruses ülekande pangakontole. Lisainfo www.tv7.ee
Nii saad sa toetada seda tööd.
Me oleme tänulikud, et oled vaatamas ja et sa oled olemas.
Jumal õnnistagu sind rohkelt ja näeme taas kahe nädala pärast!
Nägemist!
Tõlge: Ülle Kapanen